30/12/2022 | Administración LocalMunicipal
Dodro
Bases reguladoras das axudas ás comisións-asociacións organizadoras das festas patronais

ANUNCIO BASES REGULADORAS DAS AXUDAS ÁS COMISIÓNS/ASOCIACIÓNS ORGANIZADORAS DAS FESTAS PATRONAIS E POPULARES DE CONCELLO DE DODRO DURANTE O ANO 2022 (PROGRAMA PEL – CONCELLOS_ AXUDAS AO SECTOR DAS ORQUESTRAS E VERBENAS, INCLUÍDO NA LIÑA 1.3 DO PLAN DE EMPREGO LOCAL) 1. OBXECTO DA CONVOCATORIA O obxecto destas bases é regular as axudas ás comisións/asociacións organizadoras das festas patronais e populares do Concello de Dodro para a contratación de orquestras durante o ano 2022. Estas axudas, que pertencen ao PROGRAMA PEL –CONCELLOS_ AXUDAS AO SECTOR DAS ORQUESTRAS E VERBENAS, INCLUÍDO NA LIÑA 1.3 DO PLAN DE EMPREGO LOCAL, teñen por finalidade contribuír á reactivación cultural e estimulación económica do sector empresarial do mundo do espectáculo, en concreto, do sector das orquestras e verbenas, para manter as que tradicionalmente se celebran en emprazamentos ao aire libre no termo municipal de Dodro. Lévanse a cabo mediante unha achega económica ás comisións/asociacións organizadoras de festas, para que contraten orquestras nas festas patronais e populares do Concello de Dodro.2. FINANCIAMENTO O crédito para financiar as axudas reguladas nestas bases é integramente financiado polo Servizo de Desenvolvemento Territorial e Medio Ambiente da Deputación Provincial da Coruña, conforme á Resolución da Presidencia de concesión definitiva de subvencións correspondentes ao Programa de axudas ao sector das orquestras e as verbenas (PEL-Concellos OV), (BOP nº 140 do 26 de xullo do 2022) e ás Bases reguladoras do PROGRAMA PEL –CONCELLOS_ AXUDAS AO SECTOR DAS ORQUESTRAS E VERBENAS, INCLUÍDO NA LIÑA 1.3 DO PLAN DE EMPREGO LOCAL, aprobadas por Resolución da Presidencia nº 2022/25825 do 30 de maio (BOP núm.102, de 31 de maio de 2022). 3. DESTINATARIOS/AS DAS AXUDAS Poderán ser beneficiarias destas axudas as comisións/asociacións organizadoras de festas patronais e populares do Concello de Dodro, sempre que cumpran os seguintes requisitos: a) Dispoñer de personalidade xurídica e capacidade de obrar acreditada mediante a asignación pola Axencia Estatal de Administración Tributaria do Estado do correspondente número de identificación fiscal (CIF/NIF). b) Carecer de fins de lucro. c) Desenvolver as súas actividades no Concello de Dodro d) Non ter pendente de xustificar ningunha subvención ou axuda ante o concello no que desenvolve a súa actividade para o mesmo obxecto para o que solicita a axuda. e) Estar ao corrente das súas obrigas tributarias, estatais, autonómicas, co concello e coa seguridade social. f) Non estar incursos en ningún dos supostos de incapacidade ou incompatibilidade para percibir axudas ou subvencións públicas.4. GASTO SUBVENCIONABLE Terá a consideración de gasto subvencionable a contratación polas beneficiarias, dentro do período subvencionable, das orquestras que cumpran os requisitos que se establecen na base sexta. O importe do IVE non se considerará gasto subvencionable cando sexa susceptible de recuperación ou compensación pola entidade. O importe do gasto subvencionable non poderá superar o valor razoable, segundo as normas contables nin o prezo de mercado. Non se poderán utilizar intermediarios que se limiten a xestionar a compra ou o servizo, aumentando así o prezo final facturado.5. PERÍODO SUBVENCIONABLE Para poder imputar a estas axudas a contratación das orquestras para as festas patronais e populares deberá esa contratación estar realizada no período comprendido entre o 1 de xaneiro de 2022 e o 31 de decembro de 2022. Non poderán imputarse a esta liña de axudas os gastos realizados con posterioridade a 31 de decembro de 2022.6. REQUISITOS DAS ORQUESTRAS A CONTRATAR As empresas titulares de orquestras que se van contratar para a realización das festas patronais e populares polas beneficiarias deberán cumprir cos requisitos seguintes: - Ter o seu domicilio fiscal e social en Galicia. - Ter unha antigüidade mínima de 2 anos de exercicio continuado na actividade, a considerar dende a data de publicación da convocatoria no Boletín Oficial da Provincia (31/05/2022), segundo a información recollida no certificado de situación censual da entidade. - Declarar responsablemente que ten unha composición mínima de 6 membros, dos cales polo menos 4, deberán, na súa actuación, tocar un instrumento musical. - Declarar responsablemente que o 80 por cento da súa actividade céntrase na organización de espectáculos e actuacións musicais en vivo.7. IMPORTE DA AXUDA As subvencións faranse efectivas con cargo á aplicación orzamentaria 241/480.03 por importe máximo de 5.000,00 €, para fomento do emprego. Este importe será repartido en partes iguais entre todas as entidades solicitantes que cumpran os requisitos para obter a subvención.8. CONDICIÓNS ESPECÍFICAS A obtención das axudas estará suxeita, ademais, ás seguintes condicións: · O importe do conxunto de axudas ou subvencións concedidas á comisión/asociación solicitante polas distintas administracións públicas non poderá ser superior ao orzamento presentado da dita comisión/asociación. · A empresa que facture os bens ou servizos debe estar dada de alta na actividade económica correspondente aos bens ou servizos que prové, e recollida no Certificado de situación censual da Axencia Estatal da Administración Tributaria, con anterioridade á data de emisión da factura. · O incumprimento das condicións establecidas para a concesión destas axudas, xerará unha obriga do reintegro, total ou parcial, da subvención percibida. · As asociacións/comisións beneficiarias quedan obrigadas a facilitar toda a información que lles sexa requirida polos órganos fiscalizadores públicos no exercicio das súas funcións.9. PUBLICIDADE E USO DA LINGUA GALEGA As beneficiarias deberán facer constar a colaboración da Deputación da Coruña en toda a información (impresa, informática ou audiovisual) que fixeren das actividades ou investimentos subvencionados, así como na súa páxina web. Os logotipos do Plan de Emprego Local e da Deputación da Coruña están dispoñibles na dirección https://www.dacoruna. gal/documentacion/logos/logotipos-pel Non se subvencionarán solicitudes que exclúan a lingua galega. Os proxectos subvencionados deberán ter como lingua vehicular de desenvolvemento a lingua galega e esta deberá ser tamén a empregada nos soportes divulgativos das actividades (web, redes sociais, cartelaría, folletos e equivalentes) e en calquera outro aspecto vinculado, sen que isto exclúa a posibilidade de utilizaren tamén outras linguas.10. SOLICITUDE E DOCUMENTACIÓN As asociacións ou comisións de festas interesadas en participar nesta convocatoria terán que presentar a seguinte documentación: · Solicitude da axuda no modelo que se achega como Anexo I, que deberá estar asinada por quen exerza a Presidencia da comisión/asociación, ou cargo equivalente, e que implica o sometemento pleno a estas bases. · DNI do solicitante · CIF da comisión ou asociación organizadora das festas. · Estatutos da asociación ou comisión de festas e c ertificación expedida pola secretaría da entidade, na que consten os membros da comisión/asociación con expresión de nome, DNI e cargo que ocupa na Comisión ( Anexo IV ). · Declaración responsable da persoa asinante da solicitude ( Anexo II ) sinalando:  Se a entidade solicitou ou obtivo doutro organismo algunha subvención para a realización dos mesmos programas e actividades, e, en caso afirmativo, a contía dela;  Que a solicitante cumpre os requisitos establecidos na base terceira, incluído non ter pendentes obrigas tributarias e coa Seguridade Social;  Que as orquestras que se contratan cumpren os requisitos recollidos na base sexta. Isto, sen prexuízo de ter que presentar a documentación acreditativa de calquera destes extremos, no caso de ser esixida. · Proxecto das actividades ou programa a realizar ( Anexo III ). 11. FORMA E PRAZO PARA A PRESENTACIÓN A solicitude e resto de documentación que debe acompañarse a ela deberá presentarse no Rexistro Xeral do Concello, a través da súa sede electrónica ou de forma presencial, ou ben por calquera dos medios e lugares previstos no artigo 16.4 da lei 39/2015 de procedemento administrativo común das Administracións públicas. O prazo para a presentación das solicitudes finalizará o día 20/01/2023.12. RESOLUCIÓN As solicitudes que cumpran cos requisitos previstos nestas bases serán propostas polo departamento de Cultura, trala súa análise, para a súa resolución en sentido favorable. O Concello poderá requirir ás solicitantes para que acheguen canta documentación e información complementaria estime oportuna para fundamentar a solicitude realizada, así como para que se proceda á corrección dos defectos apreciados nela ou na documentación presentada para a xustificación da achega, todo iso no prazo de 10 días hábiles a partir do seguinte á notificación do requirimento. No caso de incumprimento, entenderase que desiste da súa solicitude. A Resolución de concesión ditarase no prazo máximo dun mes dende a finalización do prazo para a presentación das solicitudes. As axudas concedidas publicaranse no Taboleiro de Anuncios do Concello ( https://sede.dodro. gal/sxc/gl/informacion/tablon/ ) e na web municipal( http://www.dodro. gal ), producindo o efecto de notificación colectiva a publicación no dito taboleiro da sede electrónica municipal, segundo o artigo 45 da Lei do procedemento administrativo común das administracións públicas. A resolución ou acordo de concesión de subvencións deberá conter a relación das entidades solicitantes que resulten beneficiarias e o importe concedido a cada unha, así como a desestimación do resto de solicitudes, indicando o motivo. Contra a desestimación expresa poderá formularse os recursos que procedan.13. XUSTIFICACIÓN Publicada a resolución ou acordo de concesión da subvención na forma establecida na base anterior, as entidades beneficiarias terán un prazo de 10 días hábiles para xustificar a realidade do gasto subvencionado. A xustificación realizarase mediante a achega da seguinte documentación acreditativa da realización da actividade para a que se concedeu a subvención: · Memoria completa da actividade realizada para a cal se solicitou axuda ( Anexo III), a cal deberá estar asinada polo representante da asociación/comisión de festas. · Declaración responsable da empresa titular da orquestra de que cumpre os requisitos da base sexta ( Anexo V ). · Certificado de situación censual da entidade titular da orquestra acreditativa de que ten unha antigüidade mínima de 2 anos de exercicio continuado na actividade, a considerar dende a data de publicación da convocatoria no Boletín Oficial da Provincia (31/05/2022). · Xustificación gráfica da actividade realizada. · Exemplos da publicidade (impresa, informática ou audiovisual) que teñan feito das actividades ou investimentos subvencionados, onde quede claro o uso da lingua galega e conste a colaboración da Deputación da Coruña. · Certificado bancario do número IBAN da conta titularidade da asociación/comisión beneficiaria na que se vaia realizar o pagamento, ou documentación xustificativa bancaria análoga. · Facturas relativas aos conceptos expresados nos xustificantes de gasto, que serán, necesariamente, os mesmos que foron motivo da subvención. Achegarase con elas unha relación ordenada das ditas facturas, na que se indicará o número de factura, a data de factura, o nome e CIF do provedor, o concepto e data de realización, o importe da factura con detalle de IVE e a data do pagamento material. A beneficiaria deberá figurar obrigatoriamente como destinataria da factura. · Xustificante bancario do pagamento das facturas correspondentes. Só se admitirán pagamentos en efectivo cando o importe da factura sexa inferior a 100,00 €, sen que poidan ser obxecto de fraccionamento, e neste caso no documento deberá aparecer xustificada a recepción do importe por parte do emisor.14. PAGO Unha vez xustificada a subvención, realizarase o aboamento da cantidade correspondente mediante transferencia bancaria á conta indicada pola entidade beneficiaria. No caso de que a cantidade xustificada sexa inferior á concedida, a achega municipal reducirase ata o importe efectivamente xustificado.15. REGULACIÓN SUPLETORIA En todo o non previsto nas presentes bases, a concesión desta subvención regularase polo disposto na Lei 38/2003, xeral de subvencións, regulamento que a desenvolve, Lei 9/2007, de subvencións de Galicia e Bases de Execución do Orzamento do Concello de Dodro.16. DATOS DE CARÁCTER PERSOAL Para os efectos de salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 3/2018, de 5 de decembro, de protección de datos persoais e garantía dos dereitos dixitais, faise constar que os datos das subvencións concedidas deben quedar incorporadas ao Rexistro Público de Subvencións, así como os datos procedentes das solicitudes e concesións ou denegacións, aos ficheiros correspondentes do Concello e da Deputación, quedando a salvo todos os dereitos dos titulares sobre eles.17. FIN DA VÍA ADMINISTRATIVA O acto de resolución da subvención esgota a vía administrativa. De acordo co que dispón o artigo 123 da Lei 39/2015, do 1 de outubro, do procedemento administrativo común das administracións públicas, poderá interpoñerse recurso potestativo de reposición ante o alcalde deste concello, no prazo dun mes que contará dende o día seguinte de recibir a notificación, ou ben directamente recurso contencioso administrativo ante o Xulgado do Contencioso-Administrativo da Coruña, no prazo dos dous meses dende a dita notificación. ANEXO I SOLICITUDE DE AXUDA DATOS DO SOLICITANTE DATOS DO REPRESENTANTE SOLICITA Que lle sexa concedida unha subvención ao abeiro da convocatoria das axudas do concello de Dodro, no marco do PEL-CONCELLOS-AXUDAS AO SECTOR DAS ORQUESTRAS E VERBENAS DA LIÑA 1.3 DO PLAN DE EMPREGO LOCAL DA DEPUTACIÓN PROVINCIAL DE A CORUÑA Esta solicitude implica o sometemento pleno ás condicións das bases da convocatoria. En Dodro, de de 2022 Asdo. ANEXO II DECLARACIÓN RESPONSABLE (SOLICITANTE) D./Dna._________________________________________________ con NIF__________________, en calidade de ________________________ da Comisión/Asociación ___________________________________ ___________________________________________ con CIF/NIF ____________ DECLARO RESPONSABLEMENTE QUE: · Esta comisión/asociación solicitou axuda doutro/s organismo/s para a mesma fin: (si/non) _____________ · Contía que obtivo por outras axudas ou subvencións: _______________ · Que a asociación/comisión reúne os requisitos para ser beneficiario das axudas convocadas polo concello de Dodro no marco do PEL- CONCELLOS-AXUDAS AO SECTOR DAS ORQUESTRAS E VERBENAS INLCUÍDO NA LIÑA 1.3 DO PLAN DE EMPREGO LOCAL DA DEPUTACIÓN PROVINCIAL DE A CORUÑA. · Que dispón de personalidade xurídica e capacidade de obrar acreditada mediante a asignación pola Axencia Estatal de Administración Tributaria do Estado do correspondente número de identificación fiscal (CIF/NIF) · Que carece de fins de lucro. · Que desenvolve as súas actividades no Concello de Dodro · Que non ten pendente de xustificar ningunha subvención ou axuda ante o Concello no que desenvolve a súa actividade para o mesmo obxecto para o que solicita a axuda. · Que está ao corrente das súas obrigas tributarias, estatais, autonómicas e locais, e coa seguridade social, segundo a base terceira e) da convocatoria. · Que non está incursa en ningún dos supostos de incapacidade ou incompatibilidade para recibir axudas ou subvencións públicas, segundo a base terceira, punto f) da convocatoria. · Que a orquestra que se contrata reúne todos e cada un dos requisitos sinalados na bases sexta da convocatoria. En Dodro, de de 2022 Asdo.: ANEXO III PROXECTO/MEMORIA DESCRITIVA DAS ACTIVIDADES Breve descrición das actividades en relación coas contratacións a realizar/realizadas: En Dodro de de 2022 Asdo.: ANEXO IV CERTIFICACIÓN DOS MEMBROS DA COMISIÓN/ASOCIACIÓN D./Dna._____________________________________con NIF_____________________, como secretario/a da Comisión/Asociación _________________________________________, Certifico que os membros que forman parte desta Comisión/Asociación son os seguintes: En Dodro, de de 2022 Asdo. ANEXO V DECLARACIÓN RESPONSABLE (ORQUESTRA) D./Dna._________________________________________________ con NIF__________________, en calidade de ________________________ da entidade ___________________________________, con CIF/NIF ____________ e domicilio fiscal e social en _____________________________, titular da orquestra ______________________, DECLARO RESPONSABLEMENTE QUE: · A orquestra ten unha composición mínima de 6 membros · Polo menos 4 dos membros da orquestra tocaron, na actividade subvencionada, un instrumento musical. · Polo menos o 80 por cento da actividade da empresa céntrase na organización de espectáculos e actuacións musicais en vivo. En Dodro, de de 2022 Asdo. Dodro, 20 de decembro de 2022 O alcalde Francisco Xabier Castro Tourís